wickkiey/tamil-wikipedia-chunked huggingface dataset:
# கே. எஸ். சிவகுமாரன்

## இறப்பு

கே. எஸ். சிவகுமாரன் 2022 செப்டம்பர் 15 ஆம் நாள் தனது 85-ஆவது அகவையில் கொழும்பில் காலமானார்.
# மாநிலம்

வின் பல்வேறு **மாநிலங்கள்**]]
**மாநிலம்** என்பது அரசியல் நோக்கில் ஒரு நாட்டை ஆட்சி செய்வதற்காக பிரிக்கப்பட்ட பெரும் நிலப்பிரிவுகளைக் குறிக்கும் சொல். எடுத்துக்காட்டாக இந்தியாவில் தமிழ்நாடு, கர்நாடகம் முதலிய 29 பெரும் பிரிவுகளும் மாநிலங்கள் எனப்படும். வரலாற்று அடிப்படையிலும் மொழி, பண்பாடு அடிப்படையிலும், ஆட்சிக்கான இப்பெரும் நிலப்பிரிவுகள் அமைவதுண்டு. இதேபோல ஐக்கிய அமெரிக்காவில் ஆட்சி செய்வதற்காக வகுக்கப்பட்ட 50 பெரிய நிலப்பிரிவுகளும் மாநிலங்கள் எனப்படும். ஒவ்வொரு மாநிலத்திலும் தனிச்சிறப்பு வாய்ந்த சட்டதிட்டங்கள் இருக்கும்.  
| வின் **மாநிலங்கள்**]] | } |
| --- | --- |
# மார்ட்டின் லூதர் கிங்

**மார்டின் லூதர் கிங், இளையவர்** (*Martin Luther King, Jr.*; ஜனவரி 15, 1929 - ஏப்ரல் 4, 1968) ஐக்கிய அமெரிக்காவில் சமூக உரிமைக்காக போராடிய மாபெரும் ஆபிரிக்க-அமெரிக்கத் தலைவராவார்.
அமெரிக்க குருமார்களில் ஒருவர்; ஆர்வலர், மற்றும் ஆபிரிக்க அமெரிக்க மனித உரிமை இயக்கத்தில் தலைவராக இருந்தார். அவர் காந்தியவழியில் சிறந்த வன்முறையற்ற அறப்போராட்டத்தைப் பயன்படுத்தியவர். மார்ட்டின் லூதர் கிங் அமெரிக்க முற்போக்கு வரலாற்றில் ஒரு தேசிய சின்னமாகக் கருதப்படுகிறார்.
பாப்திசுதப் போதகராக இருந்த கிங் தனது இளமைக்காலத்திலேயே சமூக உரிமைவாதியாக இனங்காணப்பட்டார். 1955 இல் மாண்ட்கோமரி பேருந்து புறக்கணிப்புப் போராட்டத்திற்குத் தலைமை தாங்கினார். 1955 இல் தெற்குக் கிழக்காசியத் தலைவர்கள் மாநாடு நிகழவும் உதவினார். அம்மாநாட்டின் முதல் தலைவராகவும் ஆனார். இவ்வமைப்பு கிங் தலைமையில் ஜார்ஜியாவில் அல்பேனி எனுமிடத்தில் 1957 இல் நிறப்பாகுபாட்டிற்கு எதிராக நடத்திய போராட்டம் தோல்வியடைந்தது. 1962 இல் அலபாமாவில் நடந்த வன்முறையற்ற வழியில் இவர் நடத்திய அறப்போராட்டம் பலரது கவனத்தை ஈர்த்ததுடன் தேசிய அளவில் புகழ்பெற்றது. கிங் 1963 இல் 'வேலையும் சுதந்திரமும் வேண்டி வாஷிங்டனுக்கு பேரணி' என்ற மிகப் பெரிய பேரணிக்கு ஏற்பாடு செய்தார். பெருமளவில் மக்கள் திரண்டனர். இங்குதான் அவர் தனது புகழ்பெற்ற 'எனக்கொரு கனவு' என்ற புகழ்பெற்ற சொற்பொழிவினை ஆற்றினார். அமெரிக்க வரலாற்றில் இது ஒரு மிகப்பெரிய திருப்புமுனையை ஏற்படுத்தியது. இதன் பிறகு அமெரிக்க உளவுதுறை (FBI)இவரைக் கண்காணித்து அரசுக்கு தகவல்களை அனுப்பத் தொடங்கியது. மேலும் தற்கொலை செய்து கொள்ளுமாறு ஒரு அநாமதேய மிரட்டல் கடிதமும் விடுத்தது.
அடுத்த ஆண்டு அதாவது அக்டோபர் 14, 1964 ஆம் ஆண்டில் வன்முறையற்ற வகையில் நிறவெறிக்கெதிராக பாடுபட்டதற்காக மார்ட்டின் லூதர் கிங்குக்கு அமைதிக்கான நோபல் பரிசு வழங்கப்பட்டது. இவர் 1968 ஏப்ரல் 4 ஆம் நாள் டென்னசி மாநிலத்தில் மெம்ஃபிஸ் நகரில் சுட்டுக்கொல்லப்பட்டார்.
# மார்ட்டின் லூதர் கிங்

## இளமை

மார்ட்டின் லூதர் கிங் 1929, ஜனவரி 15 ஆம் நாள் அமெரிக்காவில் அட்லாண்டா நகரில் பிறந்தார். இவருடைய தந்தை மார்ட்டின் லூதர் தாயார் அல்பெர்டா ஆவார். இவருடைய சட்டப்படியான பிறப்புப் பெயர் மைக்கேல் கிங் என்பதாகும். இவருடைய தந்தையின் பெயரும் மைக்கேல் கிங் என்பதே ஆகும். ஆனால் 1934 செருமனியில் பெர்லின் நகரில் ஐந்தாம் பாப்திச உலக மாநாடுக்குச் சென்றிருந்த கிங்கின் தந்தை இருவருடைய பெயரையும் ஜெர்மனியில் அப்போது புகழ்பெற்றிருந்த சீர்திருத்தவாதி மார்ட்டின் லூதர் என்பவருடைய பெயரை இருவருடையதாகவும் மாற்றிக் கொண்டார்.  
மார்ட்டின் லுதர் கிங் இளையவருக்கு சகோதரிகள் இருவரும் ஒரு சகோதரனும் இருந்தனர். கிறித்துவக் கோவில்களில் பாடல்களைப் பாடிக்கொண்டிருந்த கிங் ' கோன் வித் அ விண்ட் என்ற திரைப்படத்திலும் பாடியுள்ளார்.
# மார்ட்டின் லூதர் கிங்

## கல்வி

தொடக்கத்தில் மார்ட்டின் லூதர் கிங் கிறித்துவம் குறித்து ஐயம் கொண்டார். தனது பதின்மூன்றாம் வயதில் அவருக்குக் கிறித்துவத்தின் கொள்கைகள் பலவற்றில் ஐயம் ஏற்பட்டது. எனவே அதனை ஏற்க மறுத்தார். பின்னர் விவிலியத்தை ஆய்ந்து அதில் கூறப்பட்டுள்ள கருத்துகளின் ஆழமான உண்மைகளிலிருந்து ஒருவரும் தப்பமுடியாது என்ற முடிவுக்கு வந்தார். 1948 இல் அக்கல்லூரியில் தனது சமூகவியல் இளங்கலைப் பட்டம் பெற்று 1951 இல் பென்சில்வேனியாவில் சமயக் கல்விக்கான பட்டத்தையும் பெற்றார்.  
மார்ட்டின் லூதர் கிங் கொரெட்டா ஸ்காட் கிங் என்ற பெண்ணை ஜூன் 18, 1953 இல் மணந்துகொண்டார். இவ்விணையருக்கு யோலண்டா கிங், மார்ட்டின் லூதர்கிங் III, டெக்ஸ்டெர் ஸ்காட் கிங் மற்றும் பெர்னிஸ் கிங் என்ற நான்கு குழந்தைகள் பிறந்தனர். பின்னாளில் கொரெட்டா ஸ்காட் கிங், 2004 ஆம் ஆண்டிற்கான காந்தி அமைதி பரிசு பெற்றார்.  
கிங் தனது 25 ஆம் வயதில் அலபாமாவில் உள்ள ஓர் கிறித்துவ மடத்தில் பாதிரியாராகத் தனது பணியைத் தொடங்கினார். அதன் பிறகு 1955 ஜூன் 5 ஆம் தேதி பாஸ்டன் பல்கலைக் கழகத்தில் இணைந்து சமயக் கல்வியில் முனைவர் பட்டம் பெற்றார். முனைவர் பட்ட ஆய்வுக்காக கிங் சமர்ப்பித்த ஆய்வேட்டின் பகுதிகள் களவாடப்பட்டது என்று 1991 அக்டோபரில் விசாரணைக்குட்படுத்தி முடிவு செய்யப்பட்டது. ஆனால் கிங்கின் ஆய்வேடு ஒரு சிறந்த பங்களிப்பு எனக் கூறி அவருக்கு அளித்த பட்டத்தைத் திரும்பப் பெற பல்கலைக் கழகம் மறுத்துவிட்டது.
# மார்ட்டின் லூதர் கிங்

## கொள்கைகள்

### மதம்

ஒரு கிறிஸ்தவ ஊழியராக, இவருக்கென ஒரு தனிச் செல்வாக்கு இருந்தது. கிங் எப்போதும் தேவாலயத்தில் நடைபெறும் மதக்கூட்டங்கள் மற்றும் உரைகளில் கிறிதுவர்களுக்கான நற்செய்திகளைச் சொல்வார். ஆனால் பொதுக் கூட்டங்களில் * கிறித்துவத்தின் பொன்விதியான ' உன் அண்டை அயலாரையும் உன்னைப் போல் நேசி' என்ற கொள்கையின் அடிப்படையிலேயே அவர் ஆற்றும் சொற்பொழிவுகள் அமைந்தன. அனைவருக்கும் அன்பு காட்டு; பகைவனையும் நேசி; அவர்களுக்காக வேண்டுதல் செய்; அவர்களையும் ஆசிர்வதி; என்பனவற்றையும் போதிப்பதாக இருந்தது. இயேசுவின் மலைச் சொற்பொழிவில் இயேசு ஆற்றிய 'ஒரு கன்னத்தில் அடித்தால் மறு கன்னத்தையும் காட்டு' என்ற கொள்கை அடிப்படையிலும் 'உங்களுடைய வாளை அதற்குரிய உரையில் திரும்ப வையுங்கள்'என்பதன் அடிப்படையிலும் இவருடைய வன்முறையற்ற அறக்கருத்துகள் இருந்தன.*
(Matthew 26:52).
# மார்ட்டின் லூதர் கிங்

## கொள்கைகள்

### அறப்போராட்டம்

யில் கிங் சிவில் உரிமை மார்ச்சில் இருந்த காட்சி]]  
காந்தியடிகளின் அறப்போராட்ட வழியில் ஈர்க்கப்பட்ட மார்ட்டின் லூதர் கிங் அறவழியில் போராடுவதைப் பற்றி அறிந்துகொள்ள நீண்டகாலமாக நினைத்திருந்தார். 1959-ஆம் ஆண்டு ஏப்ரல் மாதம் அமெரிக்க சேவை நண்பர்கள் குழு என்ற குழுவினருடன் இந்தியாவுக்கு வந்தார். இந்த இந்தியப் பயணம் மார்ட்டின் லூதரை மிகவும் ஆழமாகப் பாதித்தது. வன்முறையற்ற எதிர்ப்பின் மூலம் அமெரிக்கக் குடியுரிமைகளின் நலனுக்கான தனது போராட்டத்தை அர்ப்பணிக்க வேண்டும் என்ற புரிதல் இங்கு ஏற்பட்டது. இந்தியாவில் இருந்தபோது தனது கடைசி மாலைப் பொழுதில் ஒரு வானொலி உரையின் போது * இந்தியா வந்து நேரில் பார்த்த பிறகு முன்னெப்போதையும் விட வன்முறையற்ற எதிர்ப்பு என்பதை நான் நன்கு அறிந்துகொண்டேன். அறப்போராட்டம் என்பது ஒடுக்கப்பட்ட மக்களுக்குக் கிடைத்துள்ள ஒரு வலிமையான ஆயுதமாகும். நீதி மற்றும் கண்ணியமான போராட்டத்திற்குப் பொருள்தரக் கூடியதாகும்.* எனக் குறிப்பிட்டுள்ளார். காந்தியின் சில தார்மீக அடிப்படையிலான இக்கொள்கைகள் மார்ட்டின் லூதர் கிங்கின் சில கொள்கைகளில் தாக்கத்தை ஏற்படுத்தின எனலாம்.,  
காந்தியும் கூட கிறித்துவ எழுத்தாளர் லியோ டால்ஸ்டாய் எழுதிய *கடவுளின் அரசாங்கம் உங்களுடன் இருக்கிறது*(The Kingdom of God Is Within You) என்ற நூலில் கூறப்பட்ட வன்முறையற்ற எதிர்ப்பு என்ற கருத்துக்களால் ஈர்க்கப்பட்டார். இதையொட்டியே மார்ட்டின் லூதர் கிங்கும் டால்ஸ்டாயின் நூல்களை வாசித்தார். கிங் 1959 இல் டால்ஸ்டாயின் 'போரும் அமைதியும்' என்ற நூலை மார்ட்டின் கிங் மேற்கோள் காட்டியுள்ளார். டால்ஸ்டாய், காந்தி, மார்ட்டின் லூதர் கிங் ஆகிய மூவருமே இயேசுவின் வன்முறையற்ற எதிர்ப்பு என்ற ஆயுதத்தைக் கைக்கொண்டனர்.  
ஆப்பிரிக்க அமெரிக்க மனித உரிமை ஆர்வலரான பேயர்டு ரஸ்டின் என்பவர் மார்ட்டின் லூதர் கிங்குக்கு ஆலோசகராக இருந்தார். அவர் படித்த காந்தியின் போதனைகள் மற்றும் இயேசுவின் போதனைகளான அறப்போராட்டம் என்ற வன்முறையற்ற கொள்கைகளில் தன்னை முழுதுமாக அர்ப்பணித்துக் கொள்ள கிங்குக்கு ஆலோசனைகள் வழங்கினார். மார்ட்டினின் செயல்பாடுகளில் அவர் கிங்குக்கு ஒரு முக்கிய ஆலோசகராகவும் அறிவுரையாளராகவும் பணியாற்றினார். 1963 இல் வாசிங்டன் பேரணியில் ரஸ்டின் முக்கிய அமைப்பாளராகவும் இருந்தார். ஆனால் ரஸ்டினுடைய வெளிப்படையான ஓரினச் சேர்க்கை விவகாரங்கள், ஜனநாயக சோசலிசத்தை ஆதரித்தல், அமெரிக்கக் கம்யூனிட் கட்சியுடனான உறவுகள் ஆகியவற்றால், சில வெள்ளையர்களும் ஆப்பிரிக்க-அமெரிக்கத் தலைவர்களும் கிங்கிடம் ரஸ்டினை தன்னை விட்டு விலக்கி வைக்குமாறு வேண்டுகோள் விடுத்தனர். கிங் இதனைச் செய்வதாக ஏற்றுக்கொண்டார்.  
மார்ட்டின் கிங்கின் அறப்போராட்டாத்தில் தான் மாணவனாக இருந்த போது படித்த தோரியாவ் என்பவரின் அநீதிகளுக்கெதிராக போராடும் 'சட்ட மறுப்பு' என்ற கொள்கைகளும் பெருந்தாக்கத்தை ஏற்படுத்தின. மேலும் புரோட்ஸ்டண்ட் தத்துவவாதிகளான ரீன்ஹோல்ட்,பால் டில்லிக் ஆகியோரின் கருத்துகள் மற்றும் வால்ட்டர் ராசென்புஷ் என்பவருடைய 'கிறித்துவமும் சமூக நெருக்கடியும்' என்ற நூலும் கிங்கின் கொள்கைகளில் தாக்கத்தை ஏற்படுத்தின எனலாம்.  
மார்ட்டின் லூதர் கிங் தானாக வகுத்துக் கொண்ட அறவழிப் போராட்டக் கொள்கைகளில் காந்தியின் கொள்கைகளை விட நீல்பர் மற்றும் டில்லிக் ஆகியோரின் கருத்துகள் அதிக செல்வாக்கு செலுத்தின. மேலும் இவருடைய பின்னாட்களில் பயன்படுத்திய 'கிறித்துவ சகோதரத்துவம்' என்ற கொள்கை பால் ராம்சே என்பவருடைய தாக்கத்தால் ஏற்பட்டதாகும்.
# மார்ட்டின் லூதர் கிங்

## படுகொலை

மார்ட்டின் லூதர் கிங்கினுடைய போராட்டத்தின் பலனாக 1965-ஆம் ஆண்டு கருப்பினத்தவர்களுக்கு ஓட்டுரிமை அளித்தது அமெரிக்க அரசாங்கம். அதனைத் தொடர்ந்து கருப்பினத்தவர்களும், வெள்ளையினத்தவர்களும் சமம் என்பதைப் பிரகடணப்படுத்தும் மனித உரிமைச் சட்டத்தை அமெரிக்கா நிறைவேற்றியது. கருப்பினத்தவர்களுக்குச் சம உரிமை பெற்றுத்தரும் இயக்கத்தில் கருப்பினத்தவர்கள் மட்டுமே இடம்பெற்றால் பலன் இருக்காது என்று நம்பிய மார்ர்டின் லூதர் கிங் மற்ற இனத்தவரையும் தனது இயக்கத்தில் சேர்த்துக்கொண்டார். அனைவருடைய மனங்களும் மாறினால்தான் சம உரிமைக்கு வாய்ப்பு உண்டு என்று அவர் நம்பினார். இது குறித்து இன ஒதுக்கல் ஆதரவாளர்கள் ஆத்திரம் அடைந்தனர்.  
டென்னசியில் 1968-ஆம் ஆண்டு ஏப்ரம் 4-ஆம் நாள் மாலை சொற்பொழிவிற்காக ஒரு விடுதியில் தங்கியிருந்தபொழுது ஒரு வெள்ளையினத் தீவிரவாதி லூதர் கிங்கை துப்பாக்கியால் சுட்டான். அந்த இடத்திலேயே அவர் உயிர் பிரிந்தது அப்போது அவருக்கு வயது 39. மார்ட்டின் லூதர் கிங்கின் மறைவிற்கு உலகமே கண்ணீர் அஞ்சலி செலுத்தியது. அவரை கருப்பு காந்தி என்றும் அழைத்தது. மார்ட்டின் லூதர் கிங் நினைவாக அமெரிக்காவில் ஜனவரி மாதத்தின் மூன்றாவது திங்கட்கிழமை 'மார்ட்டின் லூதர் கிங் தினம்' என்று அனுசரிக்கப்பட்டு அன்று அமெரிக்கா முழுவதும் விடுமுறை நாளாகக் கடைபிடிக்கப்படுகிறது.
# குமார் சங்கக்கார

**குமார் சங்கக்கார** (*Kumar Sangakkara*; ; பிறப்பு: 27 அக்டோபர் 1977) முன்னாள் இலங்கைத் துடுப்பாட்ட அணியின் மட்டையாளரும் ,தலைவர் (துடுப்பாட்டம்) மற்றும் குச்சக் காப்பாளர் ஆவார். அனைத்துக் காலத்திற்குமான சிறந்த மட்டையாளர்களில் ஒருவராக அறியப்படுகிறார். மேலும் இவரின் காலத்தில் அதிகம் ஆதிக்கம் செலுத்திய மட்டையாளர்களில் ஒருவராகவும் அறியப்படுகிறார். இவருடைய நண்பர் மற்றும் சகவீரரான மகேல ஜயவர்தனவுடன் இணைந்து அனைத்து வடிவத் துடுப்பாட்டங்களிலும் பல சாதனைகளைப் படைத்துள்ளார். இவர் சுமார் 15 ஆண்டுகாலம் துடுப்பாட்டம் விளையாடி வந்தார். இவர் விளையாடிய அனைத்து சர்வதேச போட்டிகளிலும் சேர்த்து மொத்தமாக 28,016 ஓட்டங்கள் சேர்த்துள்ளார். இவர் இங்கிலாந்தின் *வோக்விசயர்* மாகாண அணிக்கும் இலங்கையின் முதல்தர துடுப்பாட்டக் கழகமான *நொன்டிஸ்கிரிப்ட்* துடுப்பாட்ட கழகத்துக்கும் விளையாடி வருகின்றார்.  
இடது கை துடுப்பாட்ட வீரரான இவர் குச்சக் காப்பாளராகவும் இருந்துள்ளார். குச்சக் காப்பாளராக பல சாதனைகளைப் புரிந்துள்ளார். ஒருநாள் பன்னாட்டுத் துடுப்பாட்டப் போட்டிகளில் அதிக ஓட்டங்கள் சேர்த்த வீரர்களின் பட்டியலில் சச்சின் டெண்டுல்கருக்கு அடுத்தபடியாக இரண்டாவது இடத்திலும் தேர்வுத் துடுப்பாட்டப் போட்டிகளில் அதிக ஓட்டங்கள் சேர்த்தவர்கள் பட்டியலில் ஏழாவது இடத்திலும் உள்ளார்.  
சங்கக்கரா, துடுப்பாட்ட வரலாற்றில் அதிக திறமைகள் , நிதானம் உள்ள சில மட்டையாளர்களில் ஒருவராக அறியப்படுகிறார். 2005 முதல் 2015 ஆம் ஆண்டு வரையில் தேர்வுத் துடுப்பாட்டப் போட்டிகளுக்கான பன்னாட்டுத் துடுப்பாட்ட அவையின் மட்டையாளர் தரவரிசையில் அதிக முறை முதலிடத்தில் இருந்தார்.  
2014 ஐசிசி உலக இருபது20 தொடரில் இலங்கைத் துடுப்பாட்ட அணி கோப்பையை வெல்வதற்கு மிக முக்கியமான நபர்களில் ஒருவராகத் திகழ்ந்தார். மேலும் 2007 துடுப்பாட்ட உலகக்கிண்ணம், 2011 துடுப்பாட்ட உலகக்கோப்பை மற்றும் 2012 ஐசிசி உலக இருபது20 ஆகிய தொடர்களில் இறுதிப் போட்டிக்குச் சென்ற இலங்கை அணியில் இவர் இடம்பெற்றிருந்தார். 2014 ஐசிசி உலக இருபது20 போட்டித் தொடரின் இறுதிப் போட்டியில் ஆட்டநாயகன் விருதினை வென்று அணி முதன்முறையாக கோப்பை வெல்வதற்கு உதவினார்.  
தேர்வுத் துடுப்பாட்டப் போட்டிகளில் அதி விரைவாக 8,000, 9,000, 11,000 மற்றும்12,000 ஓட்டங்களை எடுத்த வீரர் எனும் சாதனையைப் படைத்தார். மேலும் 10,000 ஓட்டஙகளை விரைவாக எடுத்தவர் எனும் சாதனையைப் படைத்துள்ளார். பன்னாட்டுத் துடுப்பாட்ட அவையின் சிறந்த துடுப்பாட்ட வீரருக்கான விருதை 2012 ஆம் ஆண்டிலும் , சிறந்த தேர்வுத் துடுப்பாட்ட வீரருக்கான விருதை அதே ஆண்டிலும் பெற்றார். மேலும் ஒருநாள் பன்னாட்டுத் துடுப்பாட்டப் போட்டிக்கான சிறந்த வீரர் விருதினை 2011 மற்றும் 2013 ஆம் ஆண்டுகளில் பெற்றுள்ளார். *எல் ஜி மக்கள் விருதினை* 2011 மற்றும் 2012 ஆம் ஆண்டுகளில் பெற்றுள்ளார். தேர்வுத் துடுப்பாட்ட வீரர்களுக்கான உலக லெவன் அணிகளில் ஆறு முறையும் , ஒருநாள் பன்னாட்டுத் துடுப்பாட்ட உலக லெவன் அணிகளில் மூன்று முறையும் இவர் இடம்பெற்றுள்ளார். 2015 ஆம் ஆண்டின் முன்னணித் துடுப்பாட்டக் காரராக விசுடன் துடுப்பாட்டாளர்களின் நாட்குறிப்பு இவரை அறிவித்தது.  
தற்போது இங்கிலாந்தின் கவுண்டி அணியான சர்ரே அணிக்காக விளையாடி வருகின்றார்.  
பிக்பாஸ் T20 போட்டியில் ஹார்பர்ட் ஹரிக்கான்ஸ் அணிக்காக விளையாடி வருகின்றார்
# குமார் சங்கக்கார

## வீரர் புள்ளிவிபரங்கள்

### துடுப்பாட்ட சாதனைகள்

■ப்ராட்மானுக்கு அடுத்ததாக அதிக இரட்டை சதங்கள் அடித்த வீரர்  
■உலககிண்ண போட்டிகளில் தொடர்ச்சியாக 4 சதங்கள் அடித்த வீரர்  
■சச்சின் டெண்டுல்கர் இற்கு அடுத்ததாக அதிக மொத்த ஓட்டங்கள் பெற்றவர்
# குமார் சங்கக்கார

## வீரர் புள்ளிவிபரங்கள்

### தேர்வுத் துடுப்பாட்ட சதங்கள்

பின்வரும் அட்டவணை, குமார் சங்கக்காரவின் தேர்வுத் துடுப்பாட்ட சதங்களின் சுருக்க வடிமாகும்
- ஓட்டங்கள்" நிடலில் * என்பது ஆட்டமிழக்காமல் என்பதைக் குறிக்கிறது.  
| ஓட்டங்கள் | ஆட்டங்கள் | எதிர் | நகரம்/நாடு | இடம் | ஆண்டு |  |
| --- | --- | --- | --- | --- | --- | --- |
| **[1]** | 105* | 10 | இந்தியா | காலி, இலங்கை | காலி அரங்கம் | 2001 |
| **[2]** | 140 | 14 | மேற்கிந்தியத்தீவுகள் | காலி, இலங்கை | காலி அரங்கம் | 2001 |
| **[3]** | 128 | 17 | சிம்பாப்வே | கொழும்பு, இலங்கை | சிங்கள் விளையாட்டுக் கழக அரங்கம் | 2002 |
| **[4]** | 230 | 20 | பாகிஸ்தான் | லாகூர்,பாகிஸ்தான் | கடாபி அரங்கம் | 2002 |
| **[5]** | 270 | 38 | சிம்பாப்வே | புலவாயோ, சிம்பாப்வே | குயிண்ஸ் விளையட்டுக் கழகம் | 2004 |
| **[6]** | 232 | 42 | தென்னாபிரிக்கா | கொழும்பு, இலங்கை | சிங்கள் விளையாட்டுக் கழக அரங்கம் | 2004 |
| **[7]** | 138 | 44 | பாகிஸ்தான் | கராச்சி, பாகிஸ்தான் | தேசிய அரங்கம் | 2004 |
| **[8]** | 157 | 48 | மேற்கிந்தியத்தீவுகள் | கண்டி, இலங்கை | அஸ்கிரிய அரங்கம் | 2005 |
| **[9]** | 185 | 56 | பாகிஸ்தான் | கொழும்பு, இலங்கை | சிங்கள் விளையாட்டுக் கழக அரங்கம் | 2006 |
| **[10]** | 287 | 61 | தென்னாபிரிக்கா | கொழும்பு, இலங்கை | சிங்கள் விளையாட்டுக் கழக அரங்கம் | 2006 |
| **[11]** | 100* | 63 | நியூசிலாந்து | கிறைஸ்ட்சார்ச், நியூசிலாந்து | ஜேட் அரங்கம் | 2006 |
| **[12]** | 156* | 64 | நியூசிலாந்து | வெலிங்டன், நியூசிலாந்து | பேசின் ரிசேவ் | 2006 |
# குமார் சங்கக்கார

## வீரர் புள்ளிவிபரங்கள்

### ஒருநாள் துடுப்பாட்ட சதங்கள்

| ஓட்டங்கள் | ஆட்டங்கள் | எதிர் | நகரம்/நாடு | இடம் | ஆண்டு |  |
| --- | --- | --- | --- | --- | --- | --- |
| **[1]** | 100* | 86 | பாகிஸ்தான் | சார்ஜா, UAE | சார்ஜா அரங்கம் | 2003 |
| **[2]** | 103* | 87 | கென்யா | சார்ஜா, UAE | சார்ஜா அரங்கம் | 2003 |
| **[3]** | 101 | 100 | அவுஸ்திரேலியா | கொழும்பு, இலங்கை | ஆர். பிரேமதாசா அரங்கம் | 2004 |
| **[4]** | 138* | 141 | இந்தியா | ஜைபூர், இந்தியா | சுவாய் மன்சிங் அரங்கம் | 2005 |
| **[5]** | 109 | 163 | வங்காளதேசம் | சிட்டோங் வங்காளதேசம் | சிட்டோங் பிராந்திய அரங்கம் | 2006 |
| **[6]** | 110 | 183 | இந்தியா | ராஜ்கோட், இந்தியா | மதாவ்ராவோ சிந்தியா துடுப்பாட்ட அரங்கம் | 2007 |
# குமார் சங்கக்கார

## புதிய தரவுகள் செப்டெம்பர் 18, 2013 உள்ளபடி

**இதுவரை விளையாடியுள்ள உலகக் கிண்ணப் போட்டிகள்: 30**
- விளையாடிய இனிங்ஸ்: 28
- ஆட்டமிழக்காமை: 6
- ஓட்டங்கள்: 991
- கூடிய ஓட்டம்: 111
- சராசரி: 45.04
- 100கள்: 1
- 50கள் :7,  
**இதுவரை விளையாடியுள்ள ஒருநாள் சர்வதேச போட்டிகள்: 333**
- விளையாடிய இனிங்ஸ்: 312
- ஆட்டமிழக்காமை: 32
- ஓட்டங்கள் :10842
- கூடிய ஓட்டம் 138(ஆட்டமிழக்காமல்)
- சராசரி: 38.72,
- 100 கள்: 14
- 50கள்: 73
***இதுவரை விளையாடியுள்ள ஏ- தர போட்டிகள்: 429,**
- விளையாடிய இனிங்ஸ்: 404
- ஆட்டமிழக்காமை: 42
- ஓட்டங்கள்: 14603
- கூடிய ஓட்டம்: 156 (ஆட்டமிழக்காமல்)
- சராசரி: 40.33,
- 100கள்: 22,
- 50கள்: 94.
# குமார் சங்கக்கார

## 2015 துடுப்பாட்ட உலகக்கிண்ணத்தில் செயல்திறன்

ஏழு ஆட்டங்களில் 541 ஓட்டங்கள் எடுத்தார். தனது அணி தோல்வியற்ற காலிறுதி ஆட்டத்தின் முடிவில், இந்த உலகக்கிண்ணத்தில் அதிகபட்ச ஓட்டங்கள் எடுத்த மட்டையாளராக இருந்தார்.
# குமார் சங்கக்கார

## வெளியிணைப்புகள்

- இலங்கைத் துடுப்பாட்டம்
- குமார் சங்கக்கார நேர்முகம்
- முரளி இலங்கையின் நம்பிக்கை நட்சத்திரமாக இருப்பார் குமார் சங்கக்கார
- கிரிக்-இன்போ தளத்தில் வீரர் அறிமுகம்
# விக்கிப்பீடியா:ஆண்டு நிறைவுகள்/ஏப்ரல் 6

**ஏப்பிரல் 6**:
- 1782 &ndash; தாய்லாந்து மன்னர் டாக்சின் ஆட்சியில் இருந்து அகற்றப்பட்டார். முதலாம் இராமா மன்னராக முடி சூடினார். சக்ரி வம்ச ஆட்சி ஆரம்பமானது. இந்நாள் சக்ரி நாள் என நினைவுகூரப்படுகிறது.
- 1814 &ndash; பிரான்சின் பேரரசர் நெப்போலியன் பொனபார்ட் பதவியில் இருந்து அகற்றப்பட்டு எல்பா தீவுக்கு நாடு கடத்தப்பட்டார்.
- 1869 &ndash; செலுலாயிடு கண்டுபிடிக்கப்பட்டது.
- 1896 &ndash; 1,500 ஆண்டுகளுக்கு முன்னர் உரோமைப் பேரரசர் முதலாம் தியோடோசியசினால் தடைசெய்யப்பட்டிருந்த ஒலிம்பிக் போட்டிகள் முதற்தடவையாக கிரேக்கத்தின் ஏதன்ஸ் நகரில் ஆரம்பமாயின.
- 1930 &ndash; மகாத்மா காந்தி தனது புகழ்பெற்ற **உப்புச் சத்தியாக்கிரகத்தை** (படம்) முடித்து வைத்து, கையளவு உப்பை எடுத்து "இதனுடன், நான் ஆங்கிலேயப் பேரரசின் அடித்தளத்தை அசைக்கிறேன்", என அறிவித்தார்.
- 1994 &ndash; ருவாண்டா மற்றும் புருண்டி அரசுத்தலைவர்கள் பயணம் செய்த விமானம் சுட்டு வீழ்த்தப்பட்டதைத் தொடர்ந்து ருவாண்டா இனப்படுகொலைகள் ஆரம்பமானது.
**மீனாட்சிசுந்தரம் பிள்ளை** (பி.&nbsp;1815) **கோ. நம்மாழ்வார்** (பி.&nbsp;1938) **இல. செ. கந்தசாமி** (இ.&nbsp;1992)
# விக்கிப்பீடியா:ஆண்டு நிறைவுகள்/ஏப்ரல் 8

**ஏப்பிரல் 8**:
- 1767 &ndash; தாய்லாந்தின் அயூத்தியா இராச்சியம் பர்மியரிடம் வீழ்ந்தது.
- 1820 &ndash; பண்டைய கிரேக்கச் சிற்பம் மிலோவின் வீனசு ஏஜியன் தீவான மிலோசில் கண்டுபிடிக்கப்பட்டது.
- 1857 &ndash; பிரித்தானியக் கிழக்கிந்தியக் கம்பனியின் வங்காள இராணுவத்தைச் சேர்ந்த **மங்கல் பாண்டே** (படம்) பிரித்தானிய ஆட்சிக்கெதிராக கிளர்ச்சியில் ஈடுபட்டமைக்காக தூக்கிலிடப்பட்டார்.
- 1911 &ndash; இடச்சு இயற்பியலாளர் எயிக் ஆன்சு மீக்கடத்துதிறனைக் கண்டுபிடித்தார்.
- 1929 &ndash; இந்திய விடுதலை இயக்கம்: தில்லி நடுவண் அரசு கட்டிடத்தில் பகத் சிங், மற்றும் பதுகேஷ்வர் தத் ஆகியோர் துண்டுப் பிரசுரங்களையும் குண்டுகளையும் வீசி தாமாகவே சரணடைந்தனர்.
- 1950 &ndash; இந்தியாவும் பாக்கித்தானும் லியாக்கத்-நேரு ஒப்பந்தத்தில் கையெழுத்திட்டன.
- 1985 &ndash; போபால் பேரழிவு: போபாலில் நச்சு வாயுக் கசிவினால் 2,000 பேருக்கு மேல் கொல்லப்பட்ட நிகழ்வுக்காக இந்தியா யூனியன் கார்பைட் நிறுவனத்துக்கெதிராக வழக்குத் தொடர்ந்தது.
**காருக்குறிச்சி அருணாசலம்** (இ.&nbsp;1964) **ஏ. எம். ராஜா** (இ.&nbsp;1989) **ஜெயகாந்தன்** (இ.&nbsp;2015)
# விக்கிப்பீடியா:ஆண்டு நிறைவுகள்/ஏப்ரல் 7

**ஏப்பிரல் 7**: உலக சுகாதார நாள்
- 1541 &ndash; பிரான்சிஸ் சவேரியார் போர்த்துக்கீச கிழக்கிந்தியாவுக்கான பயணத்தை மேற்கொண்டு லிஸ்பன் நகரில் இருந்து புறப்பட்டார்.
- 1927 &ndash; முதலாவது தொலைத்தூர தொலைக்காட்சி சேவை வாசிங்டன் நகரம், நியூயோர்க் நகரம் ஆகியவற்றிற்கிடையில் மேற்கொள்ளப்பட்டது.
- 1943 &ndash; உக்ரைனில் டெரெபோவ்லியா என்ற இடத்தில் நாட்சிகள் 1,100 யூதர்களை நகர வீதிவழியே அழைத்துச் சென்று பின்னர் அவர்களைச் சுட்டுக் கொன்று புதைத்தனர்.
- 1948 &ndash; **உலக சுகாதார அமைப்பு** (சின்னம் படத்தில்) ஐக்கிய நாடுகள் அவையால் தொடங்கப்பட்டது.
- 1994 &ndash; ருவாண்டா இனப்படுகொலை: ருவாண்டாவின் கிகாலியில் துட்சி இனத்தவர்களை அழிக்கும் படலம் ஆரம்பமானது.
- 2003 &ndash; அமெரிக்கப் படைகள் பக்தாதைக் கைப்பற்றின. அடுத்த இரு நாட்களில் சதாம் உசைனின் ஆட்சி வீழ்ந்தது.
- 2015 &ndash; தமிழகத்தைச் சேர்ந்த 20 பேர் செம்மரக் கடத்தல் குற்றவாளிகள் என்று கூறப்பட்டு ஆந்திரப்பிரதேச கடத்தல் தடுப்புப் படையினரால் படுகொலை செய்யப்பட்டனர்.
**கே. சுப்பிரமணியம்** (இ.&nbsp;1971) **ஏ. வி. பி. ஆசைத்தம்பி** (இ.&nbsp;1979) **கோ. நா. இராமச்சந்திரன்** (இ.&nbsp;2001)
# சாமர சில்வா

**லிந்தலீலிகே சாமர சில்வா** (பிறப்பு:டிசம்பர் 14 1979 பானதுறை) அல்லது சுருக்கமக ** சாமர சில்வா** இலங்கைத் துடுப்பாட்ட அணியின் சிறப்பு மட்டையாளராவார். இவர் பகுதிநேர கால் சுழற்பந்து வீச்சாளருமாவார். இவர் இலங்கையின் முதல்தர துடுப்பாட்டக் கழகமான பானதுறை துடுப்பாட்ட கழகத்துக்கு விளையாடி வருகின்றார்.
# சாமர சில்வா

## புதிய தரவுகள் 12. பெப்ரவரி 2011 உள்ளபடி

### துடுப்பாட்டம்

**இதுவரை விளையாடியுள்ள உலகக் கிண்ணப் போட்டிகள்: 11**
- விளையாடிய இனிங்ஸ்: 10
- ஆட்டமிழக்காமை: 2
- ஓட்டங்கள்: 350
- கூடிய ஓட்டம்: 64
- சராசரி: 43.75
- 100கள்: 0
- 50கள் :4  
**இதுவரை விளையாடியுள்ள ஒருநாள் சர்வதேச போட்டிகள்: 64**
- விளையாடிய இனிங்ஸ்: 54
- ஆட்டமிழக்காமை: 7
- ஓட்டங்கள்: 1437
- கூடிய ஓட்டம் 107
- சராசரி: 30.57
- 100 கள்: 1
- 50கள்: 11  
**இதுவரை விளையாடியுள்ள ஏ- தர போட்டிகள்: 201**
- விளையாடிய இனிங்ஸ்: 184
- ஆட்டமிழக்காமை: 29
- ஓட்டங்கள்: 4961
- கூடிய ஓட்டம்: 107
- சராசரி: 32.00
- 100கள்: 2
- 50கள்: 34.
# சாமர சில்வா

## புதிய தரவுகள் 12. பெப்ரவரி 2011 உள்ளபடி

### பந்து வீச்சு

**இதுவரை விளையாடியுள்ள உலகக் கிண்ணப் போட்டிகள்: 11**
- வீசிய பந்துகள் :00
- கொடுத்த ஓட்டங்கள்:00
- கைப்பற்றிய விக்கட்டுக்கள் :00
- சிறந்த பந்து வீச்சு: 00
- சராசரி: 00,
- ஐந்து விக்கட்டுக்கள்: 00  
**இதுவரை விளையாடியுள்ள ஒருநாள் சர்வதேச போட்டிகள்: 64**
- வீசிய பந்துகள் :24
- கொடுத்த ஓட்டங்கள்:21
- கைப்பற்றிய விக்கட்டுக்கள் :1
- சிறந்த பந்து வீச்சு: 1/21
- சராசரி: 21.00
- ஐந்து விக்கட்டுக்கள்: 0  
**இதுவரை விளையாடியுள்ள ஏ- தர போட்டிகள் போட்டிகள்: 201**
- வீசிய பந்துகள் :301
- கொடுத்த ஓட்டங்கள்:284
- கைப்பற்றிய விக்கட்டுக்கள் :6
- சிறந்த பந்து வீச்சு: 1/1
- சராசரி: 47.33
- ஐந்து விக்கட்டுக்கள்: 0
- புதிய தரவுகள் 12.
# பர்வீஸ் மஹ்ரூப்

**முகமது பர்வீஸ் மவுரூவ்** (பிறப்பு:செப்டம்பர் 7, 1984 கொழும்பு) அல்லது சுருக்கமாக **பர்வீஸ் மவுரூவ்** இலங்கைத் துடுப்பாட்ட அணியின் சிறப்பு மட்டையாளர் மற்றும் சிறப்பு வேகப்பந்து வீச்சாளர் ஆவார்.இவர் இலங்கையின் முதல்தர துடுப்பாட்டக் கழகமான புலூம்பீல்ட் துடுப்பாட்ட மற்றும் விளையாட்டுக் கழகம், கொழும்பு துடுப்பாடக் கழகம் என்பவற்றுக்கு விளையாடி வருகின்றார். சமிந்த வாசுடன் இணைந்து இலங்கையின் மட்டையாளர் வரிசயில் முக்கிய சகலதுறை ஆட்டக்காராக விளங்குகிறார்.
# தில்லார பர்னான்டோ

**கொன்கெனிகே ரந்தி தில்லார பர்னான்டோ** (பிறப்பு:ஜூலை 19, 1979, கொழும்பு) அல்லது சுருக்கமாக **தில்லார பர்னான்டோ** இலங்கைத் துடுப்பாட்ட அணியின் சிறப்பு வேகப்பந்து வீச்சாளர் ஆவார். இவரது மந்த கதியிலான பந்து பிரசித்தமானதாகும். மந்த கதியிலான பந்தை வீசும் போது விரல்களை விரித்தபடி வீசும் பாணி இவருக்கு புகழ் சேர்த்துள்ளது. 2000 ஆம் ஆண்டு பாகிஸ்தான் அணிக்கெதிராக முதலாவது தேர்வுத் துடுப்பாட்ட போட்டியை விளையாடினார்.
# தில்லார பர்னான்டோ

## புதிய தரவுகள் 12. பெப்ரவரி 2011 உள்ளபடி

### துடுப்பாட்டம்

**இதுவரை விளையாடியுள்ள உலகக் கிண்ணப் போட்டிகள்: 16**
- விளையாடிய இனிங்ஸ்: 7
- ஆட்டமிழக்காமை: 4
- ஓட்டங்கள்: 33
- கூடிய ஓட்டம்: 13(ஆட்டமிழக்காமல்)
- சராசரி: 11.00 ,
- 100கள்: 0,
- 50கள் :0,  
**இதுவரை விளையாடியுள்ள ஒருநாள் சர்வதேச போட்டிகள்: 141**
- விளையாடிய இனிங்ஸ்: 57
- ஆட்டமிழக்காமை: 33
- ஓட்டங்கள் :239
- கூடிய ஓட்டம் 20
- சராசரி: 9.95
- 100 கள்: 0
- 50கள்: 1  
**இதுவரை விளையாடியுள்ள ஏ- தர போட்டிகள்: 207**
- விளையாடிய இனிங்ஸ்: 85,
- ஆட்டமிழக்காமை: 46,
- ஓட்டங்கள்: 332,
- கூடிய ஓட்டம்: 21(ஆட்டமிழக்காமல்)
- சராசரி: 8.51,
- 100கள்: 0,
- 50கள்: 0.
# தில்லார பர்னான்டோ

## புதிய தரவுகள் 12. பெப்ரவரி 2011 உள்ளபடி

### பந்து வீச்சு

**இதுவரை விளையாடியுள்ள உலகக் கிண்ணப் போட்டிகள்: 16**
- வீசிய பந்துகள் :578
- கொடுத்த ஓட்டங்கள்:546,
- கைப்பற்றிய விக்கட்டுக்கள் :13,
- சிறந்த பந்து வீச்சு: 3/41
- சராசரி: 42.00
- ஐந்து விக்கட்டுக்கள்: 0
**இதுவரை விளையாடியுள்ள ஒருநாள் சர்வதேச போட்டிகள்: 141**
- வீசிய பந்துகள் :6188,
- கொடுத்த ஓட்டங்கள்:5362,
- கைப்பற்றிய விக்கட்டுக்கள் :180
- சிறந்த பந்து வீச்சு: 6/27
- சராசரி: 29.78
- ஐந்து விக்கட்டுக்கள்: ஒரு
**இதுவரை விளையாடியுள்ள ஏ- தர போட்டிகள் போட்டிகள்: 207**
- வீசிய பந்துகள் :9311
- கொடுத்த ஓட்டங்கள்:7779
- கைப்பற்றிய விக்கட்டுக்கள் :293
- சிறந்த பந்து வீச்சு: 6/27
- சராசரி: 26.54
- ஐந்து விக்கட்டுக்கள்: 2
# இதயக்கமலக் கோலம்

**இதயக்கமலக் கோலம்** என்பது, புள்ளிகள் இட்டு வரையப்படும், கோல வகைகளில் ஒன்றாகும். புள்ளிகள் இட்டபின் ஓரிடத்தில் தொடங்கிக் கையை எடுக்காமலே இக் கோலத்தை வரைந்து முடிக்கலாம் என்பது இதன் சிறப்பு ஆகும். இதனால் இக் கோலத்துக்கு தெய்வீகத் தன்மை இருப்பதாகத் தமிழரில் ஒரு பகுதியினர் நம்புகிறார்கள். இக் கோலத்தை இறைவனின் இதயமாகக் கருதும் அவர்கள் வீடுகளில் பூசை அறைகளில் இதனை வரைவது வழக்கம். இக் கோலத்தைக் கையெடுக்காமல் வரைந்தால், நினைத்தது நிறைவேறும் எனக் கருதுபவர்களும் உள்ளனர்.  
ஒரு புள்ளியிலிருந்து தொடங்கி ஆறு புள்ளிகள் கொண்ட வரிசைகள் எட்டுத் திசைகளிலும் இடப்படுகின்றன. இவ்வாறு இடப்படும் 41 புள்ளிகளைக் குறித்த முறையில் வளைகோடுகளால் இணைப்பதன் மூலம் இக் கோலம் பெறப்படுகின்றது.
# நுவான் குலசேகர

**குலசேகர முதியன்சேலாகே தினேஷ் நுவன்குலசேகர** (பிறப்பு:ஜூலை 22, 1982 நிட்டம்புவை) அல்லது சுருக்கமாக **நுவன் குலசேகர** இலங்கைத் துடுப்பாட்ட அணியின் வீரர் ஆவர். இவர் சிறப்பு அதிவேகப் பந்து வீச்சாளராக அணியில் இடம் பிடித்துள்ளார். இவர் இலங்கையின் முதல்தர துடுப்பாட்டக் கழகமான கோல்ட்ஸ் துடுப்பாட்ட கழகத்துக்கும், காலி துடுப்பாட்டக் கழகத்துக்கும் விளையாடி வருகின்றார். குசேகர தனது முதலாவது ஒருநாள் பன்னாட்டுத் துடுப்பாட்டப் போட்டியை நவம்பர் 18, 2003 அன்று இங்கிலாந்து துடுப்பாட்ட அணிக்கு எதிராக தம்புளையில் விளையாடினார். மேலும் முதலாவது தேர்வுத் துடுப்பாட்ட போட்டியை ஏப்ரல் 4 2005 அன்று நியூசிலாந்து துடுப்பாட்ட அணிக்கு எதிராக நியூசிலாந்தின் நேப்பியர் நகரில் விளையாடினார்.
# நுவான் குலசேகர

## புதிய தரவுகள் 12. பெப்ரவரி 2011 உள்ளபடி

### துடுப்பாட்டம்

**இதுவரை விளையாடியுள்ள உலகக் கிண்ணப் போட்டிகள்: 2**
- விளையாடிய இனிங்ஸ்: 1
- ஆட்டமிழக்காமை: 0
- ஓட்டங்கள்: 1
- கூடிய ஓட்டம்: ஒரு
- சராசரி: 1.00
- 100கள்: 0
- 50கள் :0
'''
இதுவரை விளையாடியுள்ள ஒருநாள் சர்வதேச போட்டிகள்: 83'''
- விளையாடிய இனிங்ஸ்: 51
- ஆட்டமிழக்காமை: 23
- ஓட்டங்கள் :475
- கூடிய ஓட்டம் 57 (ஆட்டமிழக்காமல்)
- சராசரி: 16.96
- 100 கள்: 0
- 50கள்: 1  
**இதுவரை விளையாடியுள்ள ஏ- தர போட்டிகள்: 161**
- விளையாடிய இனிங்ஸ்: 98
- ஆட்டமிழக்காமை: 42
- ஓட்டங்கள்: 966
- கூடிய ஓட்டம்: 84
- சராசரி: 17.25
- 100கள்: 0,
- 50கள்: 2
# நுவான் குலசேகர

## புதிய தரவுகள் 12. பெப்ரவரி 2011 உள்ளபடி

### பந்து வீச்சு

**இதுவரை விளையாடியுள்ள உலகக் கிண்ணப் போட்டிகள்: 2**
- வீசிய பந்துகள் :66
- கொடுத்த ஓட்டங்கள்:30
- கைப்பற்றிய விக்கட்டுக்கள் :0
- சிறந்த பந்து வீச்சு: 0
- சராசரி: 0
- ஐந்து விக்கட்டுக்கள்: 0  
**இதுவரை விளையாடியுள்ள ஒருநாள் சர்வதேச போட்டிகள்: 83**
- வீசிய பந்துகள் :3833
- கொடுத்த ஓட்டங்கள்:2904
- கைப்பற்றிய விக்கட்டுக்கள் :100
- சிறந்த பந்து வீச்சு: 4/40
- சராசரி: 29.04
- 50 விக்கட்டுக்கள்: 0  
**இதுவரை விளையாடியுள்ள ஏ- தர போட்டிகள் போட்டிகள்: 161**
- வீசிய பந்துகள் :7246
- கொடுத்த ஓட்டங்கள்:5180
- கைப்பற்றிய விக்கட்டுக்கள் :215
- சிறந்த பந்து வீச்சு: 5/29
- சராசரி: 24.09
- ஐந்து விக்கட்டுக்கள்: 1
# நுவான் குலசேகர

## வெளியிணைப்புகள்

- கிரிக்-இன்போ தளத்தில் வீரர் அறிமுகம்
# மாலிங்க பண்டார

**சர்த்த மாலிங்க பண்டார** (பிறப்பு:செப்டம்பர் 7, 1984 கொழும்பு) அல்லது சுருக்கமாக **மாலிங்க பண்டார** இலங்கைத் துடுப்பாட்ட அணியின் சிறப்பு மட்டையாளர் மற்றும் பகுதிநேர கால் சுழற்பந்து வீச்சாளர் ஆவார்.இவர் இலங்கையின் முதல்தர துடுப்பாட்டக் கழகமான காலி துடுப்பாட்ட க் கழகம், மற்றும் இங்கிலாந்தின் குளுசெஸ்டர்சேயார் கவுண்டி துடுப்பாட்டக் கழகம் என்பவற்றுக்கு விளையாடி வருகின்றார். பண்டார தனது முதலாவது ஒருநாள் பன்னாட்டுத் துடுப்பாட்டப் போட்டியை ஜனவரி 6, 2006 அன்று நியூசிலாந்து துடுப்பாட்ட அணிக்கு எதிராக நியூசிலாந்தின் வெளிங்டன் நகரில் விளையாடினார். மேலும் முதலாவது தேர்வுத் துடுப்பாட்ட போட்டியை மே 27 1998 அன்று நியூசிலாந்து துடுப்பாட்ட அணிக்கு எதிராக கொழும்பில் விளையாடினார்.
# மாலிங்க பண்டார

## வெளியிணைப்புகள்

- கிரிக்-இன்போ தளத்தில் வீரர் அறிமுகம்
# ஞாயிறு (கிழமை)

**ஞாயிற்றுக் கிழமை** என்பது ஒரு கிழமையில் (வாரத்தில்) உள்ள ஏழு நாட்களில் ஒரு நாள். சனிக் கிழமைக்கு அடுத்ததாக வரும் நாள். ஞாயிற்றுக் கிழமைக்கு அடுத்து திங்கள் கிழமை வரும். ஞாயிற்றுக் கிழமை சூரியனுக்கு உரிய நாளாகக் கருதப்படுகின்றது.  
உலகின் பெரும்பாலான நாடுகளில் ஞாயிற்றுக் கிழமை வார விடுமுறை நாள் ஆகும்.
# நீர்ச் சுழற்சி

**நீர் சுழற்சி** *(water cycle)* என்பது பூமியின் மேற்பரப்புக்கு மேலேயும் கீழேயும் தொடர்ச்சியாக இயங்கும் நீரின் இயக்கத்தைக் குறித்த செயல்பாடாகும். ஐதரலாசிக்கல் சுழற்சி ஐதரலாசிக் சுழற்சி என்ற பெயர்களாலும் நீரின் சுழற்சி அறியப்படுகிறது. பூமியிலுள்ள நீரின் அளவு காலப்போக்கில் தொடர்ந்து நிலையாகவே இருந்து வருகிறது. ஆனால் பனி, நன்னீர், உப்பு நீர் மற்றும் வளிமண்டல நீர் ஆகிய முக்கிய நீர்த்தேக்கங்களில் அதை பகிர்ந்து வைத்தல் என்பது பரந்த அளவிலான காலநிலை மாறுபாடுகளைச் சார்ந்துள்ளது. ஆற்றிலிருந்து கடலுக்கு அல்லது கடலிலிருந்து வளிமண்டலத்திற்கு நீர் செல்வதைப் போல ஒரு நீர்தேக்கத்திலிருந்து மற்றொரு நீர்தேககத்திற்கு நீர் நகர்ந்து கொண்டே இருக்கிறது. ஆவியாதல், ஆவிசுருங்குதல், வீழ்படிவாதல், ஊடுருவல், மழைபொழிவு, மேற்பரப்பு ஓட்டம், துணைமேற்பரப்பு ஓட்டம் போன்ற இயற்பியல் செயல்பாடுகள் நீரின் இயக்கத்திற்கு உதவிபுரிகின்றன. இவ்வாறான இயக்கத்தின் போது நீரானது நீர்மம், திண்மம், வாயு என வெவ்வேறான வடிவங்களில் செல்கிறது.  
நீர் சுழற்சியின் போது ஆற்றல் பரிமாற்றம் நிகழ்கிறது. இதனால் வெப்பநிலை மாற்றங்கள் ஏற்படுகின்றன. நீர் ஆவியாகும் போது அது தன் சுற்றுப்புற சூழல்களில் இருந்து வெப்ப ஆற்றலை எடுத்துக் கொண்டு சுற்றுச்சூழலை குளிர்ச்சியாக்குகிறது. அதே போல நீரானது உறையும் போது வெப்பத்தை உமிழ்ந்து சுற்றுச்சூழலை வெப்பமாக்குகிறது. இந்த வெப்பப் பரிமாற்றம் காலநிலை மாற்றத்தில் முக்கியபங்கு வகிக்கிறது.  
சுழற்சியின் நீராவியாகும் கட்டத்தில் நீரானது சுத்திகரிக்கப்பட்டு மீண்டும் நன்னீராக நிலப்பகுதிக்கு கொண்டுவரப்பட்டு பூர்த்தி செய்யப்படுகிறது. திரவ நீர் மற்றும் பனி போன்றவை மண்ணில் ஓடுவதால் கனிமங்கள் உலகெங்கும் கடத்தப்படுகின்றன. மேலும் இது அரிப்பு மற்றும் படிவு உட்பட்ட செயல்முறைகள் மூலம். புவியின் புவியியல் அம்சங்களை மாற்றியமைப்பதிலும் ஈடுபடுகிறது. பூமியின் பெரும்பாலான உயிர்களின் வாழ்க்கைக்கும் சுற்றுச்சூழல் பராமரிப்பிற்கும் நீரின் சுழற்சி அவசியமாகிறது.
# நீர்ச் சுழற்சி

## விளக்கம்

நீர் சுழற்சி சூரியனால் இயக்கப்படுகிறது. அது பெருங்கடல் மற்றும் கடல் போன்ற நீர்தேக்கங்களிலுள்ள நீரை சூடாக்குகிறது. நீர் நீராவியாக மாறி காற்றில் கலக்கிறது. சிறிதளவு பனி மற்றும் பனிக்கட்டி போன்றவையும் பதங்கமாகி நேரடியாக நீராவியுடன் கலக்கின்றன. மண்ணிலுள்ள தாவரங்களும் அங்குள்ள நீரை நீராவியாக்குதல் செயல்முறை மூலம் நீராவியை உருவாக்கி காற்றில் கலக்கின்றன. வளிமண்டலத்தில் நைட்ரசன் (N2) மற்றும் ஆக்சிசன் (O2 ) வாயுக்கள் அதிக அளவில் இருப்பதால் நீராவியின் நீர் மூலக்கூறுகள் (H2O) குறைந்த அளவு மூலக்கூற்று நிறையைக் கொண்டுள்ளன. எனவே இதன் அடர்த்தி குறைவானதாக உள்ளது. குறிப்பிடத்தக்க இந்த அடர்த்தி வேறுபாடு காரணமாக ஈரக்காற்று மிதக்குந்தன்மை பெற்று மேலே உயர்ந்து மிதக்கிறது. உயரம் அதிகரிக்க அதிகரிக்க காற்றின் அழுத்தம் குறைந்து வாயு விதிகளின் படி வெப்பநிலை வீழ்ச்சியடைகிறது.  
வெப்பநிலை குறைவால் நீராவி சுருங்கி சிறிய சிறிய திரவ நீர்த் துளிகளாக மாறுகிறது. இவை காற்றை விட கனமானதாக இருக்கும், மேலும் அதை தாங்கும் ஒரு மேம்போக்கான ஆதரவு இல்லாததால் கீழே விழுகிறது. வளிமண்டலத்தில் இவ்வாறு அதிக அடர்த்தியாகச் சேர்ந்து பெரிய இடத்தை ஆக்ரமித்து திரளும் நீர் துளிகளை மேகங்களாகக் காண முடிகிறது. இத்தகைய மேகங்கள் சில சமயங்களில் பூமியின் தரைமட்டத்திற்கு அருகில் ஒடுக்கமடைந்து நீராக மாறுகிறது. இதையே மூடுபனி என்கிறோம்.  
வளிமண்டல நீர் சுழற்சியால் நீராவியானது உலகெங்கும் நகர்கிறது. மேகம் துகள்கள் மோதுகின்றன வளகின்றன. மற்றும் மழை போல மேல் வளிமண்டல அடுக்குகளில் வீழ்படிவாக விழுகின்றன. சில பொழிவுகள் பனி அல்லது ஆலங்கட்டி மழையாகப் பெய்கின்றன. பனிக்கட்டிகள் மற்றும் பனிப்பாறைகளாக திரள்கின்றன. உறைந்த நீரை ஆயிரக்கணக்கான ஆண்டுகளுக்கு இவற்றால் சேமிக்க முடியும். விண்ணில் திரண்ட மேகங்களில் பெரும்பாலானவை மீண்டும் நீராக கடலுக்கு அல்லது நிலப்பகுதிக்கு மழையாக திரும்புகின்றன. நில மேற்பகுதியில் மழைநீர் வெள்ளமாக ஓடுகிறது. பின்னர் சிற்றோடைகள், அருவிகள், ஆறுகள் வழியாகப் பாய்ந்து மீண்டும் கடலை நோக்கி இந்நீர் செல்கிறது. சிறுபகுதி நீர் நிலத்தடி நீராகவும் ஏரிகள் அணைகள் போன்ற நீர்த்தேக்கங்கங்களில் நன்னீராகச் சேமிக்கப்படுகிறது. நிலத்தின் மேற்பகுதியில் ஓடும் தண்ணீர் முழுவதும் ஆறுகள் வழியாகப் பாய்ந்துவிடுவதில்லை. அந்நீர் ஊடுருவல் மூலம் நிலத்தடிக்குள்ளும் செல்கிறது. சிறிதளவு நீர் நிலத்தடியில் மிகுந்த ஆழத்திற்கும் ஊடுருவிச் சென்று நீர்நிலைகளை உருவாக்குகிறது. இங்கு தண்ணீர் சேமிக்கப்பட்டு நீண்ட நாட்களுக்கு நன்னீராகவே இருக்கிறது. நிலப்பரப்பிற்கு சற்று கீழே சேகரமாகும் தண்ணீர் ஊற்றாகச் சுரந்து மீண்டும் புவிமேற்பரப்பிலுள்ள சமவெளிகளின் நீர்நிலைகளை அடைந்து கடலை நோக்கி ஓடுகிறது. மேற்பரப்பு மற்றும் நிலத்தடி நீர் பரிமாற்றம் புவியில் தொடர்ந்து நிகழ்ந்த வண்ணம் உள்ளது. இருதியாக கடலுக்குச் செல்லும் தண்ணீர் நீர் சுழற்சியை தொடர்கிறது.
# நீர்ச் சுழற்சி

## சுழற்சிசார் நிகழ்வுகள்

### மழைப்பொழிவு

விண்ணில் உள்ள நீராவி குளிர்ச்சியடைந்து பெரும்பகுதி மழையாக புவியின் மேற்பரப்பை அடைகிறது. பனி, பனிக்கட்டி, ஆலங்கட்டி, மூடுபனி, சொட்டுநீர், போன்ற வடிவங்களாகவும் அந்நீர் புவியை அடைகிறது . நிலப்பகுதியில் மழையாகப் பொழியும் நீரின் அளவு ஆண்டுக்கு 107,000 கி.மீ3 (26,000 கன அடி மைல்) ஆகும். பனியாகப் பொழியும் நீரின் அளவு 1,000 கி.மீ3 (240 கன மைல்) மட்டுமே ஆகும் .
உலகப் பொழிவில் 78% கடற்பரப்பின் மேலேயே பொழிகிறது .
# நீர்ச் சுழற்சி

## சுழற்சிசார் நிகழ்வுகள்

### கவிகை குறுக்கீடு

தரையில் விழுவதற்குப் பதிலாக கவிந்து கிடக்கும் தாவர இலைகளால் குறுக்கிடப்படும் மழைப்பொழிவு இறுதியில் தரையில் விழாமலேயே வளிமண்டலத்திற்கு மீண்டும் ஆவியாகிச் செல்கிறது.
# நீர்ச் சுழற்சி

## சுழற்சிசார் நிகழ்வுகள்

### பனி உருகுதல்

பனி உருகுதல் காரணமாகவும் வெள்ளப்பெருக்கு உண்டாகி நிலப்பரப்பில் நீர் ஓடுவதுண்டு.
# நீர்ச் சுழற்சி

## சுழற்சிசார் நிகழ்வுகள்

### வழிந்தோட்டம்

நில மேற்பரப்பிலும் கால்வாய்கள் வழியாகவும் பல்வேறு வகை முறைகளில் நீர் பாய்ந்து சென்றாலும் தண்ணீர் நிலத்தடியில் கசிந்து ஒழுகுகிறது. காற்றில் ஆவியாகிறது. ஏரிகளிலும் நீர்தேக்கங்களிலும் சேமிக்கப்படுகிறது. விவசாயத்திற்காகவும் மனித பயன்பாட்டிற்காகவும் பிரித்தெடுக்கப்படுகிறது.
# நீர்ச் சுழற்சி

## சுழற்சிசார் நிகழ்வுகள்

### ஊடுருவல்

தரையில் இருந்து நிலத்தடிக்குள் ஊடுருவிய நீர் மண்ணின் ஈரப்பதம் அல்லது நிலத்தடி நீர் ஆக மாறுகிறது . இருப்பினும், அனைத்து மண் ஈரப்பதமும் நிலத்தடிநீர் புதுப்பித்தலுக்கு அல்லது தாவர நீர்போக்குக்கு சமமாக கிடைக்கவில்லை என்று நீரில் நிலைத்திருக்கும் ஐசோடோப்புகளைப் பயன்படுத்தி மேற்கொள்ளப்பட்ட சமீபத்திய உலகளாவிய ஆய்வுகள் தெரிவிக்கின்றன.
# நீர்ச் சுழற்சி

## சுழற்சிசார் நிகழ்வுகள்

### கீழ்மேற்பரப்பு வெள்ளம்

நிறைவுறா மண்டலங்கள் மற்றும் நீர்நிலைகளின் வழியாக நிலத்தடியில் பாயும் வெள்ள நீர் ஊற்று மூலமாகவோ குழாய் மூலமாகவோ புவி மேற்பரப்புக்கு மீண்டும் வந்து சேர்ந்து பின்னர் கடலைச் சென்று சேர்கிறது. புவியீர்ப்பு அல்லது ஈர்ப்பு விசை அழுத்தத்தினால் நிலத்திற்குள் ஊடுருவிய நீர் அவ்விடத்தைவிட குறைந்த உயரம் கொண்ட நிலப்பகுதி வழியாக மேற்பரப்புக்குத் திரும்பச் செலுத்தப்படுகிறது. நிலத்தடி நீர் மெதுவாக நகர்ந்து நீர்நிலைகளை மெதுவாக நிரப்புகிறது, எனவே அது ஆயிரக்கணக்கான ஆண்டுகளாகநிலத்தடியில் நீராக இருக்கும்.
# நீர்ச் சுழற்சி

## சுழற்சிசார் நிகழ்வுகள்

### ஆவியாதல்

நீர்மநிலையில் உள்ள நீர் வாயு நிலைக்கு மாறுவதை ஆவியாதல் என்கிறோம். நிலமேற்பரப்பில் உள்ள நீர்நிலைகளில் உள்ள தண்ணீர். நிலத்தடிநீர். வளிமண்டலத்தில் இருக்கும் நீர் முதலியன ஆவியாகின்றன. ஆவியாதலுக்கு பெரும்பாலும் சூரியனின் கதிர்வீச்சு ஆற்றல் உதவுகிறது. தாவரங்கள் மூலமாகவும் நீராவிப்போக்கு நிகழ்கிறது. ஆண்டுக்கு மொத்தமாக சுமார் 505,000 கி.மீ3 (121,000 கன மைல்) நீரின் அளவு ஆவியாகிறது. அதில் , 434,000 கிமீ 3 (104,000 கன மைல்) நீர் கடலில் இருந்து மட்டுமே ஆவியாக மாறுகிறது. உலக அளவில் ஆவியாகும் நீரில் 86% கடலில் மட்டுமே நிகழ்கிறது .
# நீர்ச் சுழற்சி

## சுழற்சிசார் நிகழ்வுகள்

### ஆவிப்படிவு

நீராவி நேரடியாக வாயு நிலையிலிருந்து திண்ம நிலைக்கு செல்வது இவ்வாறு குறிக்கப்படுகிறது.
# நீர்ச் சுழற்சி

## சுழற்சிசார் நிகழ்வுகள்

### கிடை அசைவு

வளிமண்டலத்தில் தண்ணீர் நகரும் விதம் இவ்வாறு அழைக்கப்படுகிறது . கிடை அசைவு இல்லாவிட்டால் கடலிலிருந்து ஆவியாகும் நீராவி நிலப்பகுதியில் படிவாகாது.
# நீர்ச் சுழற்சி

## சுழற்சிசார் நிகழ்வுகள்

### ஒடுங்குதல்

வளிமண்டலத்தில் உள்ள நீராவியானது ஒடுக்கமடைந்தால்தான் நீர்மநிலை நீர்த்துளிகளாக மாறி மூடுபனி, மேகம் என மாற்றமடைகிறது .
# நீர்ச் சுழற்சி

## சுழற்சிசார் நிகழ்வுகள்

### நீராவிப்போக்கு

தாவரங்களிலிருந்தும் மண்ணிலிருந்தும் நீராவி காற்றில் கலப்பது நீராவிப் போக்கு எனப்படும்.
# நீர்ச் சுழற்சி

## சுழற்சிசார் நிகழ்வுகள்

### பொங்கி வழிதல்

ஈர்ப்பு விசையால் நிலத்தடி நீர் மண் மற்றும் பாறைகளில் இருந்து செங்குத்தாக வெளியேறுகிறது.
# நீர்ச் சுழற்சி

## சுழற்சிசார் நிகழ்வுகள்

### தட்டுகள் நகர்வு

புவித்தட்டுகள் நகர்வினால் உள்ளிறங்கும் நீர் எரிமலை வெடிப்புகளால் மீண்டும் புவி மேற்பரப்பை அடைகிறது.
நீர் சுழற்சியில் இத்தகைய செயல்முறைகள் பலவும் தொடர்ந்து இடம்பெறுகின்றன.
# நீர்ச் சுழற்சி

## தேங்கியிருப்பு நேரங்கள்

**'''சராசரி தேக்க இருத்தல் நேரம்'''**  
| அண்டார்ட்டிகா | 20,000 ஆண்டுகள் |  |
| --- | --- | --- |
| பெருங்கடல்கள் | 3,200 ஆண்டுகள் |  |
| பனியாறுகள் | 20 முதல் 100 ஆண்டுகள் |  |
| பருவப் பனிப் படர்வு | 2 முதல் 6 மாதங்கள் |  |
| மண் ஈரம் | 1 முதல் 2 மாதங்கள் |  |
| நிலத்தடி நீர்: மேலீடானது | 100 முதல் 200 ஆண்டுகள் |  |
| நிலத்தடி நீர்: ஆழமானது | 10,000 ஆண்டுகள் |  |
| ஏரிகள் | 50 முதல் 100 ஆண்டுகள் |  |
| ஆறுகள் | 2 முதல் 6 மாதங்கள் |  |
| வளிமண்டலம் | 9 நாட்கள் | } |  
நீரியல் சுழற்சியின் ஒரு தேக்கத்தில் அல்லது நீர்நிலையில் *தேங்கி இருத்தல் நேரம்* என்பது அந்த்த் தேக்கத்தில் நீர் மூலக்கூறு செலவிடும் அல்லது தேங்கியிருக்கும் நேரமாகும்மிது அந்த தேக்கத்தில் தேங்கியிருக்கும் சராசர் அகவை ஆகும்.  
நிலத்தடி நீர் புவியை விட்டு வெளியேறும் முன் மண் அடியில் 10,000 ஆண்டுகள் தேங்கியிருக்கிறது. இத்தகைய பழைய நிலத்தடி நீர் புதைபடிவ நீர் எனப்படுகிறது. மண்ணில் தேங்கியுள்ள நீர் புவியில் மெல்லிய படலமாகப் பரவியிருப்பதாலபது அங்கே சிறிதுகாலமே அங்கே இருக்கும். இது வேகமாக ஆவியாதல், நீராவிப்போக்கு, ஓடை பாய்வு, நிலத்தடி நீராக ஊறல் வழியாக தீர்கிறது. ஆவியானதும் அது செறிந்து மழையாகப் பொழிவதற்கு முன் அதன் வளிமண்டல தேங்கியிருப்பு நேரம் 9 நாட்கள் ஆகும்.  
அண்டார்ட்டிகா, கிரீன்லாந்து ஆகிய பெரும் பனிப்பாளங்கள் நெடுங்காலத்துக்குப் பனியைத் தேக்கிவைக்கிறது. அண்டார்ட்டிகா பனி அண்மைக்கு முன் 800,000 ஆண்டுகளுக்கு முந்தையதாகும். என்றாலும் இதன் சராசரி தேங்கியிருப்பு நேரம் மிகவும் குறுகியதாகும்.  
நீரியலில், தேங்கியிருப்பு நேரம் இருவழிகளில் மதிப்பிடப்படுகிறது. மிகவும் பொதுவான வழிமுறை பொருண்மை அழியாமை நெறிமுறையைப் பன்பற்றுகிறது. இது ஒரு தேக்கத்தில் உள்ல நீரளவு நிலையானதாக ஜகொள்கிறது. இம்முறையில், தேங்கியிருப்பு நேரம் தேக்கத்தின் பருமனளவை தேக்கத்துக்குள் நீர் நுழையும் வீதம் அல்லது தேக்கத்தில் இருந்து வெளியேறும் வீதத்தால் வகுத்துப் பெறப்படுகிறது. கருத்தளவில், நீர் வெளியேறாதபோது தேக்கம் வெற்றாக இருந்து முழுமையாக நிரம்ப பிடிக்கும் நேரத்துக்குச் சமமாகும் அல்லது நீர் நுழையாதபோது முழுமையாக நீர் நிரம்பிய தேக்கம் வெறுமையாகப் பிடிக்கும் நேரத்துக்குச் சமமாகும்.  
தேங்கியிருப்பு நேரத்தை மதிப்பிடும் மற்றொரு வழிமுறை, நிலத்தடி நீரின் தேங்கியிருப்பு நேரத்தைக் கண்டுபிடிக்க பரவலாகப் பயன்படுகிறது. இம்முறை isotopic நுட்பங்களைப் பயன்படுத்துகிறது. இம்முறை isotope நீரியல் துணைப்புலத்தில் பயன்படுகிறது.
# நீர்ச் சுழற்சி

## மாந்தச் செயல்பாடுகளின் விளைவு

பின்வரும் மாந்தர்செயல்பாடுகள் நீரியல் சுழற்சியில் தாக்கங்களை ஏற்படுத்துகின்றன.
- வேளாண்மை
- தொழிலகம்
- வளிமண்டல வேதியியல் இயைபின் மாற்றம்
- அணைகளின் கட்டுமானம்
- காடழிப்பு, காடு வளர்ப்பு
- கிணறுகளால் நிலத்தடி நீரை வெளியேற்றல்]]
- ஆற்றுநிரி பயன்பாடு
- நகரமயமாக்கம்
# நீர்ச் சுழற்சி

## காலநிலை மீதான தாக்கம்

நீரியல் சுழற்சிக்குச் சூரிய ஆற்றல் பயன்படுகிறது. 86% அளவு புவிக்கோள ஆவியாதல் கடல்களிலேயே நிகழ்கிறது. இந்த ஆவியாதலால் கடல்களின் வெப்பநிலை குறைகிறது. இந்தக் குளிர்வைப் புறக்கணித்தால், பசுமையில்ல விளைவு 67 பாகை செல்சியசு அளவுக்கு வெப்பநிலையை உயர்த்தி மிகவும் சூடான புவிக்கோளத்தை உருவாக்கும்.  
நீரக நீரின் பயன்பாடும் புதைபடிவ எரிபொருள் எடுக்க வெளியேற்றப்படும் நீரும் நீர்க்கோளத்தின் நீர் உள்ளடக்கத்தை கூட்டுகிறது. இது கடல்நீர் மட்டம் உயர்கிறது.
# நீர்ச் சுழற்சி

## நீர்ச் சுழற்சிக் கோட்பாட்டின் வரலாறு

### மிதக்கும் நிலம்

பண்டைய காலத்தில் நீர்நிலையின் மீது நிலம் மிதப்பதாகக் கருதப்பட்டது. ஆறுகளீன் நீர் நிலத்துக்கு அடியில் இருந்து பெறப்படுவதாக கருதப்பட்டது. இந்த நம்பிக்கைக்கான சான்றை ஓமரின் நூல்களில் காணலாம்(கி.மு 800 ).
# நீர்ச் சுழற்சி

## நீர்ச் சுழற்சிக் கோட்பாட்டின் வரலாறு

### மழையின் வாயில்

பண்டைய அண்மைக் கிழக்கு நாட்டு எபிரேய அறிஞர்கள் ஆறுகள் கலைற் சென்று கலந்தாலும் கடல்கள் நிரம்புவது இல்லை என்பதை நோக்கீடாகப் பதிவு செய்துள்ளனர் (எக்லேசியாசுதெசு (Ecclesiastes) 1:7). சில அறிஞர்கள் இக்காலத்தில் நீரியல் சுழற்சி முழுமையாக அறியப்பட்டிருந்ததாக பின்வரும் பகுதியைச் சுட்டிக் காட்டுகின்றனர்: "காற்று தெற்கு நோக்கிப் போகிறது;பிறகு வடக்காகத் திரும்புகிறது; இது தொடர்ந்து சுழியாக சுழனல்கிறது; பின்னர் காற்று மீண்டு அதன் சுற்றோட்டங்களுக்கு ஏற்ப சுழற்சியை முடிக்கிறதுணனைத்து ஆறுகளும் ஓடிக் கடலில் கலக்கின்றன; ஆனால், கடலோ நிரம்புவதில்லை. அவை எங்கிருந்து வந்தனவோ அங்கேயே திரும்புகின்றன" (எக்லேசியாசுதெசு (Ecclesiastes) 1:6-7, KJV). இந்நுலின் காலம் பற்றி முற்றமுடிந்த கருத்தெதையும் ஏற்கவில்லை; என்றாலும் இது தாவீதுக்கும் பாதுழ்சேவாவுக்கும் பிறந்த சாலமன் காலத்தது எனச் சிலர் சுட்டிக் காட்டுகின்றனர்; "அதாவது மூவாயிரம் ஆன்டுகளுக்கு முந்தையது எனச் சொல்கின்றனர்; மேலும், முகில்கள் நிரம்பியுள்ளநிலையில்லவை புவியில் மழையாக பொழிவுற்று காலியாகின்றன(எக்லேசியாசுதெசு (Ecclesiastes) 11:3).னாதோடு, கி.மு 793-740 கால இடைவெளியில் ஓர் எபிரேய நெடுநோக்காளரான அமோசு, தண்ணீர் கடலில் இருந்து வருகிறது. அது மீன்டும் நிலத்தில் பொழிகிறது எனக் கூறியுள்ளார்ரமோசு (Amos) 5:8, 9:6).
# நீர்ச் சுழற்சி

## நீர்ச் சுழற்சிக் கோட்பாட்டின் வரலாறு

### மழைமட்டுமே

விவிலிய யோகாபு நூலில் (கி,மு 7 ஆம் நூற்றாண்டு-22 ஆம் நூற்றாண்டு காலத்தது), நீரியல் சுழற்சியின்போது மழைப்பொழிவு குறித்த விவரிப்பு உள்ளது; "ஏனெனில், அவர் மழையின் சிறுதுளிகளை உருவாக்குகிறார். அங்கிருக்கும் ஆவியளவுக்கு ஏற்ப அவை மழையாக பொழிகின்றன; முகிலும் இப்படி மழையைப் பேரளவில் தூய நீராக மாந்தன் மீது பொழிகிறது" (Job 36:27-28, KJV) என எழுதப்பட்டுள்ளது.  
மறுமலர்ச்சிக் காலம் வரை, ஆறுகளின் நீரோட்டம் தொடர்ந்து நிலவவும் நீர்ச்சுழற்சி முடிவுறவும் மழை மட்டுமே போதுமானதல்லவெனவும் கடல்நீர் நிலத்தடி நீராக மேலெழுவதுவே அதற்குக் காரணம் எனவும் கருதப்பட்டது. இந்தக் கண்ணோட்டத்தை இங்கிலாந்தின் பெர்தலோமியசும் (கி.பி 1240) இலியனார்தோ தா வின்சியும் (கி.பி 1500) அதான்சியசு கிர்ச்சரும் (கி.பி 1644).  
பெர்னார்டு பாலிசி முதன்முதலில் மழை மட்டுமே ஆறுகளின் நீரோட்ட்த்துக்குப் போதுமானதென வெளியிட்ட சிந்தனையாளர் ஆவார் (கி.பி 1580). இவர்தான் நீர்ச்சுழற்சி குறித்த புத்தியல் கோட்பாட்டைக் கண்டுபிடித்தவர் ஆவார். இவரது கோட்பாடு அறிவியலாக 1674 வரையில் நிறுவப்படவில்லை. இதை அறிவியல் முறையில் நிறுவியவராக பியேர் பெரவுல்ட் (அறிவியலாளர்) கருதப்படுகிறார்ரென்றாலும், 19 ஆம் நூற்றாண்டின் தொடக்க காலம் வரை முதன்மை அறிவியல் அறிஞர்களல் ஏற்கப்படவில்லை.
# நீர்ச் சுழற்சி

## மேலும் பார்க்க

- வெள்ளம்
- வறட்சி
# பறவைகள் பட்டியல்

அ | ஆ | இ | ஈ | உ | ஊ | எ | ஏ | ஐ | ஒ | ஓ |
க | ச | ஞ | த | ந |ப | ம | ய | ர | ல | வ
__NOTOC__
# பறவைகள் பட்டியல்

## அ

- அக்காக்குயில் என்னும் அக்காக்குருவி, அக்கக்காக்குருவி (Common Hawk-Cuckoo)
- அரிவாள் மூக்கன்
- அண்டங்காகம் (Indian Jungle Crow)
- அன்னம்
# பறவைகள் பட்டியல்

## ஆ

- ஆலா
- ஆந்தை
- ஆள்காட்டி என்னும் ஆட்காட்டி (Lapwing)
# பறவைகள் பட்டியல்

## இ

- இரட்டைவால் குருவி
- இராஜாலி (*Accipitridae*)
- இருவாச்சி
# பறவைகள் பட்டியல்

## ஈ

- ஈப்பிடிப்பான் (Flycatcher)
- **ஈமு** அல்லது ஈமியூ (Emu)
# பறவைகள் பட்டியல்

## உ

- உள்ளான் (*Gallinago megala*)
- கொண்டைப் பூங்குயில்
- கோழி
- கௌதாரி என்னும் கவுதாரி, கருவாலி
# பறவைகள் பட்டியல்

## ச

- சருகுக் கோழி
- சப்பான் காடை
- சாம்பல் நாரை (*Ardea cinerea*)
- மைனா
- மீன்கொத்தி
# பறவைகள் பட்டியல்

## வ

- வக்கா என்னும் இராக்கொக்கு - Black-crowned Night Heron
- வல்ச்சர் (*Vulture*)
- வல்லூறு
- வாத்து
- வால்காக்கை - Rufous Treepie
- வாலாட்டி - Wagtail
- வானம்பாடி
- வீட்டுக்கோழி
- வீட்டுச் சிட்டுக்குருவி
- வான்கோழி
- வெண் கன்னக் குக்குறுவான்
- வெண்புருவ வாலாட்டி
- வௌவால்  
- பறவைகள்: அறிமுகக் கையேடு, ப. ஜெகநாதன், ஆசை. க்ரியா பதிப்பகம்.
# பறவைகள் பட்டியல்

## மேலும் பார்க்க

- பறவை
- அழிந்த பறவைகள்
- பறக்காத பறவைகள்
- பறவைகளின் தமிழ்ப் பெயர்கள்
- புறா வகைகளின் பட்டியல்
# சக்தி

**சக்தி** ( Shakti ) என்பது, திறன், வலிமை, முயற்சி, ஆற்றல், எனப் பொருள்படும். இந்து சமயத்தில் சக்தி முழு பிரபஞ்சத்தின் வழியாக பெறப்படுகிறது என்று கருதப்படுகிறது. குறிப்பாக இந்து மதத்தில், முக்கிய பாரம்பரியமான சக்தி என்பது உயிருள்ள அனைத்திலும் செயல்படும் ஆற்றலைக் குறிக்கிறது.
# சக்தி

## இந்து சமயத்தில்

இந்து சமயத்தில், சக்தி என்பது தெய்வீக பெண்பால் படைப்பு அல்லது உருவகமாகும். இது சில சமயங்களில் இந்து மதத்தில் "தெய்வீக தாய்" என்று குறிப்பிடப்படுகிறது. ஒரு தாயாக, அவர் " ஆதி சக்தி " அல்லது " ஆதி பராசக்தி " என்று அழைக்கப்படுகிறார். பூமியில், சக்தி என்பது, பெண் உருவகம் மற்றும் படைப்பாற்றல் / கருவுறுதல் ஆகியவற்றின் மூலம் மிகவும் தீவிரமாக வெளிப்படுத்தப்படுகிறது. இருப்பினும் இது ஆண்களிலும் அதன் ஆற்றல்மிக்க, வெளிப்படையான வடிவத்தில் உள்ளது. படைப்பு மற்றும் அனைத்து மாற்றங்களுக்கும் முகவர் சக்தி தான் என்று இந்துக்கள் நம்புகிறார்கள். சக்தி என்பது அண்ட இருப்பு மற்றும் விடுதலை ஆகிய கோணங்களில் மக்களால் காணப்படுகிறது. இதன் மிக முக்கியமான வடிவம் குண்டலினி சக்தி எனப்படும் ஒரு மர்மமான மனோதத்துவ சக்தியாகும். இதைத் தவம் மற்றும் யோகப் பயிற்சி செய்பவர்கள் உணருவதாகக் கருதப்படுகிறது.  
சக்தி சாக்தம் மதத்தில், மிகவும் உயர்ந்த கடவுளாக வணங்கப்படுகிறது. சக்தி சிவனின் செயலில் உள்ள பெண் ஆற்றலைக் குறிக்கிறது. மேலும், இது திரிபுர சுந்தரி அல்லது பார்வதியுடன் ஒத்ததாக அடையாளம் காணப்படுகிறது.
# சக்தி

## பரிணாமம்

டேவிட் கின்ஸ்லி இறைவன் இந்திரனின் "சக்தியை" சசி (இந்திராணி) என்று குறிப்பிடுகிறார், அதாவது, இந்திராணி என்பதற்கு சக்தி எனப் பொருள் விளங்குகிறது. இவர், ஏழு அல்லது எட்டு தேவதைகள் கொண்ட குழுவில் ஒருவராக உள்ளார். இவர்கள் அனைவரும் சேர்ந்து சப்தகன்னியர் என அழைக்கப்படுகின்றனர். ( பிராம்மி, வைஷ்ணவி, மகேஸ்வரி, இந்திராணி, கௌமாரி, வராகி மற்றும் சாமுண்டி அல்லது நரசிம்மி ) இவர்கள் அனைவரும் இந்து மத முக்கிய கடவுளர்களின் சக்திகளாக ( பிரம்மா, விஷ்ணு, சிவன், இந்திரன், ஸ்கந்தா, வராஹா / யமா மற்றும் நரசிம்ம ) கருதப்படுகின்றனர்.
தெய்வம் ]]
சக்தி தெய்வம் தென்னிந்தியாவில் 'அம்மா' அதாவது 'தாய்' என்று அழைக்கப்படுகிறது. குறிப்பாக கர்நாடகா, தமிழ்நாடு, கேரளா, தெலுங்கானா மற்றும் ஆந்திரா மாநிலங்களில் இவ்வாறு அழைக்கப்படுகிறது. தென்னிந்தியாவின் பெரும்பாலான கிராமங்களில் சக்தி தெய்வத்தின் பல்வேறு அவதாரங்களுக்காக அர்ப்பணிக்கப்பட்ட பல கோயில்கள் உள்ளன. இந்த கோயில்களில் இருக்கும் சக்தி, கிராமத்தை பாதுகாப்பவர், தீயவர்களைத் தண்டிப்பவர், நோய்களைக் குணப்படுத்துபவர், கிராமத்திற்கு நன்மைகள் வழங்குபவர் என்று கிராம மக்கள் நம்புகிறார்கள். அவர்கள் ஆண்டுக்கு ஒரு முறை சக்திக்கு விழா எடுத்து மிகுந்த ஆர்வத்துடன் கொண்டாடுகிறார்கள். சக்தி அவதாரங்களில் சில உதாரணங்கள் மகாலட்சுமி, காமாட்சி, பார்வதி, லலிதா, புவனேஸ்வரி, துர்கா, மீனாட்சி, மாரியம்மன், ரேணுகா, பொலேரம்மா, மற்றும் பேரந்தாலம்மா ஆகியோர் ஆவர்.  
இந்தியாவில் தெய்வத்தின் பழமையான பிரதிநிதித்துவங்களில் ஒன்று முக்கோண வடிவத்தில் உள்ளது. இதை சக்தியின் அம்சமாகக் கருதி மக்கள் வழிபடுகின்றனர். சோன் நதி பள்ளத்தாக்கில் ஒரு பாலியோலிதிக் சூழலில் காணப்பட்ட பாகூர் கல் மற்றும் கிமு 9,000-8,000 ஆண்டுகளுக்கு முற்பட்டது. இது, ஒரு யந்திரத்தின் ஆரம்ப எடுத்துக்காட்டு என்று கருதப்படுகிறது. இந்தக் கல்லை அகழ்வாராய்ச்சி செய்த குழுவின் ஒரு உறுப்பினரான கெனோயர், இந்த கல் சக்தியுடன் தொடர்புடையது என்பது மிகவும் சாத்தியமானதாக இருப்பதாக கருதினார்.
# சக்தி

## சக்தி பீடங்கள்

சில மடாலயங்களின் கூற்றுப்படி, தெற்காசியாவில் நான்கு ஆதி சக்தி பீடங்கள் மற்றும் 51 சக்தி வழிபாட்டு மையங்கள் உள்ளன. (நான்கு ஆதி சக்தி பீடங்களும் 51 சக்தி பீடங்களின் ஒரு பகுதியாகும், ஆனால் அவை தேவி சக்தியின் உடலின் நான்கு முக்கிய பாகங்கள். எனவே, அவை ஆதி சக்தி பீடங்கள் எனப்படுகிறது). இந்தியா, இலங்கை, நேபாளம், வங்காள தேசம், திபெத் மற்றும் பாகிஸ்தானில் இவற்றைக் காணலாம். இவை சக்தி பீடங்கள் என்று அழைக்கப்படுகின்றன. இவற்றின் இருப்பிடங்களின் பட்டியல் மாறுபடும். பொதுவாக ஏற்றுக்கொள்ளப்பட்ட சக்தி பீடங்கள் மற்றும் அவற்றின் கோயில் வளாகங்கள் பின்வருமாறு கொடுக்கப்பட்டுள்ளது:  
- ஹிங்லாஜ் மாதாஜி பலூசிஸ்தான்
- தாரா தரினி ( பிரம்மபூர், ஒடிசா )
- காத்யாயனி ( சட்டர்பூர், டெல்லி )
- பத்ரகாளி ( கொடுங்கல்லூர், கேரளா )
- காமாக்யா (அசாம்)
- காளிகாட்டில் காளி ( கொல்கத்தா, மேற்கு வங்காளம் )
- குஹேஷ்வரி கோயில் தேவி ( காத்மாண்டு, நேபாளம் )
- அம்பாஜி ( குஜராத் )
- விசாலட்சி கோயில் ( வாரணாசி )
- சந்திரநாத் கோயில் ( சீதகுண்டா, வங்காள தேசம் )
- ஜ்வாலாஜி ( இமாச்சலப் பிரதேசம் )
- நைனா தேவி கோயில் ( உத்தரகண்ட் )  
மகாராஷ்டிராவில் அமைந்துள்ள பிற சக்தி பீடங்கள் :  
- துல்ஜாப்பூர் ( ஜகதம்பா )
- கோலாப்பூர் ( மஹாலக்ஷ்மி )
- வாணி-நாசிக் ( சப்தஸ்ருங்கி )
- மஹுர்கத் ( ரேணுகாமாதா )
# வேதி வினை

## சமன்பாடுகள்

வேதியியற் சமன்பாடுகள் வேதியியல் வினைகளை ஒரு வரைபடம் போலத் தெளிவாக எடுத்துக் காட்டுகின்றன. வேதி வாய்ப்பாடு அல்லது வேதிக் கட்டமைப்பு மூலம் வினைபடும் பொருட்கள் இடது புறத்திலும், வினை விளை பொருட்கள் வலது புறத்திலும் காட்டப்படுகின்றன. இவை இரண்டையும் ஒரு முன்னோக்கு அம்புக்குறி (→) பிரிக்கிறது. கொடுக்கிறது என்ற பொருளுடன் இந்த அம்புக்குறி வினையின் திசையையும் வகையையும் காட்டுகிறது. அம்புக்குறியின் முனை எந்த திசையில் வினை நிகழ்கிறது என்பதைச் சுட்டிக் காட்டுகிறது. எதிரெதிர் திசைகளைச் சுட்டும் இரட்டை அம்புக்குறி (⇌) சமநிலை வினைகளைச் சுட்டிக் காட்ட பயன்படுகிறது. சமன்பாட்டின் இடதுபுறத்தில் வினையில் ஈடுபடும் ஒவ்வொரு இனத்தின் அணுக்களின் எண்ணிக்கையும், வலப்புறத்தில் வினையில் விளையும் பொருட்களிலும் அதற்குச் சமமானதாய் இருக்கவேண்டும் என்பது விகிதவியல் விதியாகும். வினையில் பங்கேற்கும் மூலக்கூறுகளின் முன்பு எண்ணிடுதல் மூலமாக ஒரு சமன்பாட்டைச் சமப்படுத்தமுடியும். (<ce>A, B, C</ce> மற்றும் <ce>D</ce> என்பவை ஓர் உதாரணச் சமன்பாட்டுத் திட்டத்தில் கீழே தரப்பட்டுள்ளன. அவை தோராயமான முழு எண்களால் *a, b, c* மற்றும் *d*. சமப்படுத்தப்பட்டுள்ளன  
:<ce>{\mathit a A} + \mathit b B -> {\mathit c C} + \mathit d D</ce>
மேலும் விரிவான வினைகளை இதுபோன்ற வினைத்திட்டங்களில் பிரதியிட்டுக் காட்டமுடியும். வினைபடு பொருட்கள் மற்றும் வினை விளைபொருட்களைத் தாண்டி கூடுதலாக வினை இடைநிலைப் பொருட்களையும் குறித்துக் காட்டவியலும். இவைதவிர இடையிலுள்ள அம்புக்குறிக்கு மேலாக வினையூக்கி, வெப்பம், தண்ணீர், ஒளியூட்டல் போன்ற சில சிறுசிறு நிபந்தனைகளையும் எழுதிக் காட்டலாம்.அம்புக்குகுறிக்கு கீழாக வினையில் நீக்கப்படும் சிறுபான்மை விளைபொருட்கள் எதிர்குறியான கழித்தல் குறியிட்டும் காட்டப்படுகின்றன.  
பின்னோக்கு பகுப்பாய்வை சிக்கலான தொகுப்பு வினையை வடிவமைக்க பயன்படுத்த முடியும். இங்கே விளைபொருட்களிலிருந்து பகுப்பாய்வு தொடங்குகிறது, உதாரணமாக தேர்ந்தெடுக்கப்பட்ட வேதிப்பிணைப்புகளை பிரிப்பதன் மூலமாக நம்பத்தகுந்த தொடக்க வினைப்பொருட்களை அறியலாம். இவ்வகை வினைகளில் சிறப்பு அம்புக்குறி (⇒) பயன்படுத்தப்படுகிறது .